pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM calls on cabinet members to ensure transparency and work hard to alleviate people’s plight
วันพุธที่ 6 กันยายน 2566
06/09/2566
PM calls on cabinet members to ensure transparency and work hard to alleviate people’s plight
PM calls on cabinet members to ensure transparency and work hard to alleviate people’s plight
September 6, 2023, at 09.00hrs, at the Command Building I, Government House, prior to the special session of the cabinet meeting, Prime Minister and Minister of Finance Srettha Thavisin disclosed about the cabinet’s collective approach to state administration. As the Government of all the Thai people, his cabinet committed to work for the interest of the people, strictly comply with the Constitution and laws, and to address problems related to economic and social issues, disparity, and difference of opinions.
The Prime Minister briefed members of the cabinet to take immediate action in tackling problems. Issues that are not against statutory provisions must be undertaken first to attain tangible accomplishments and alleviate people’s plight. He also emphasized transparency, especially in transferring officials, as government officials who have been working hard all their lives would also expect fair promotion and career advancement. Culture of kickbacks is intolerable. Members of the cabinet were also assigned to look into the state budget planning to ensure that it is in line with the Government’s policy statements to be delivered at the Parliament.
The Prime Minister also emphasized the importance of solidarity, as this is not a partisan Government, but one that works for the interest of the people.
รัฐบาลไทย-ข่าวทำเนียบรัฐบาล-กรมทางหลวงชนบท สำรวจออกแบบถนนเลี่ยงเมืองนาทวี อำเภอนาทวี จังหวัดสงขลา พร้อมจัดประชุมรับฟังความคิดเห็น
วันพุธที่ 6 กันยายน 2566
กรมทางหลวงชนบท สํารวจออกแบบถนนเลี่ยงเมืองนาทวี อําเภอนาทวี จังหวัดสงขลา พร้อมจัดประชุมรับฟังความคิดเห็น
เพื่อให้เป็นประโยชน์และสอดคล้องกับความต้องการของประชาชนให้มากที่สุด รองรับการขยายตัวของเศรษฐกิจการคมนาคมขนส่งและท่องเที่ยวไทย - มาเลเซีย
กรมทางหลวงชนบท (ทช.) กระทรวงคมนาคม ดําเนินโครงการศึกษาความเหมาะสมและสํารวจออกแบบถนนเลี่ยงเมืองนาทวี อําเภอนาทวี จังหวัดสงขลา พร้อมจัดประชุมรับฟังความคิดเห็นของประชาชนเพื่อให้สอดคล้องกับความต้องการ และเป็นประโยชน์ต่อประชาชนในพื้นที่ให้มากที่สุด เนื่องจากเป็นอําเภอที่มีพื้นที่ติดต่อกับประเทศมาเลเซียบริเวณด่านศุลกากรบ้านประกอบ รวมทั้งเส้นทางไปสู่จังหวัดชายแดนภาคใต้ ได้แก่ ปัตตานี ยะลา นราธิวาส โดยมีความสําคัญด้านเศรษฐกิจในการสร้างรายได้ให้ประเทศทั้งด้านการท่องเที่ยวและขนส่งสินค้า ปัจจุบันการเดินทางผ่านตัวเมืองนาทวีต้องใช้ถนน ทล.408 และ ทล.42 เป็นเส้นทางหลัก ส่งผลให้ปริมาณการจราจรคับคั่งในช่วงเวลาเร่งด่วน เกิดความล่าช้าในการเดินทางขนส่งสินค้า ดังนั้น เพื่อบรรเทาการจราจรบนถนน รองรับการเจริญเติบโตทางเศรษฐกิจของพื้นที่ภาคใต้ในอนาคต ทช. จึงดําเนินโครงการฯ โดยศึกษาคัดเลือกแนวสายทาง รูปแบบถนน/ทางแยกต่างระดับ จุดกลับรถที่เหมาะสม ควบคู่ไปกับความคุ้มค่าทางด้านเศรษฐกิจ พร้อมผลกระทบด้านสังคมและการใช้ประโยชน์ที่ดินเพื่อเชื่อมโยงโครงข่ายทางให้มีความสมบูรณ์ แบ่งเบาปริมาณการจราจรบนถนนสายหลัก รองรับการขยายตัวของเศรษฐกิจ การคมนาคมขนส่ง การท่องเที่ยวของจังหวัดสงขลาและจังหวัดชายแดนภาคใต้ให้มีประสิทธิภาพมากขึ้น คาดว่าจะได้ข้อสรุปในเดือนกันยายน 2566
นอกจากนี้ ได้จัดประชุมรับฟังความคิดเห็นของประชาชน กลุ่มเป้าหมาย หน่วยงานที่เกี่ยวข้อง ผู้นําชุมชน ผู้แทนกลุ่มต่าง ๆ ในพื้นที่ เพื่อให้มีความเข้าใจเกี่ยวกับโครงการฯ ความเป็นมา ลักษณะโครงการ ขั้นตอนการดําเนินงาน ขอบเขตการศึกษา พร้อมทั้งตอบข้อซักถาม แลกเปลี่ยนความคิดเห็นจากผู้เข้าร่วมประชุม เพื่อให้การดําเนินงานสอดคล้องกับความต้องการของประชาชนในพื้นที่ ทั้งนี้ การจัดประชุมรับฟังความคิดเห็นของประชาชนจัดไปแล้ว 3 ครั้ง และครั้งที่ 4 จะจัดขึ้นในเดือนกันยายน 2566 โดยจะแจ้งวัน เวลา และสถานที่ให้ทราบต่อไป
รัฐบาลไทย-ข่าวทำเนียบรัฐบาล-ส่งต่อความสุข มอบรอยยิ้ม ให้น้องๆ สถานสงเคราะห์เด็กฯ ย่านปากเกร็ด
วันพุธที่ 6 กันยายน 2566
ส่งต่อความสุข มอบรอยยิ้ม ให้น้องๆ สถานสงเคราะห์เด็กฯ ย่านปากเกร็ด
(5 ก.ย. 66) สํานักงานปลัดกระทรวงกลาโหมจัดกิจกรรมโครงการจิตอาสาพัฒนา "เราทําความ ดี ด้วยหัวใจ" การบําเพ็ญสาธารณประโยชน์และสาธารณกุศล ณ สถานคุ้มครองและพัฒนาคนพิการบ้านราชาวดี (ชาย)
โดยมี พลเอก สิทธิพร มุสิกะสิน รองปลัดกระทรวงกลาโหม เป็นประธาน และสถานสงเคราะห์เด็กอ่อนพญาไท อําเภอปากเกร็ด จังหวัดนนทบุรี โดยมีพลเอก จิรวิทย์ เดชจรัสศรี ผู้อํานวยการศูนย์การอุตสาหกรรมป้องกันประเทศและพลังงานทหาร เป็นประธาน
ภายในกิจกรรมมีการปรับปรุงภูมิทัศน์ ทําความสะอาด เก็บขยะ ตัดแต่งกิ่งไม้การปรับปรุงสาธารณูปโภคโดยการซ่อมแซมห้องน้ํา รวมทั้งการส่งมอบเครื่องอุปโภคบริโภคและของใช้ที่จําเป็น ได้แก่ ข้าวสาร เครื่องปรุงอาหาร นมกล่อง และผลิตภัณฑ์ทําความสะอาด และการเลี้ยงอาหารกลางวันให้กับน้องๆ
สําหรับกิจกรรมดังกล่าวเป็นการแสดงพลังความรักความสามัคคีของข้าราชการสํานักงานปลัดกระทรวงกลาโหม ร่วมกับส่วนราชการต่างๆ เพื่อพัฒนาคุณภาพชีวิตความเป็นอยู่ของผู้ด้อยโอกาสและกลุ่มเปราะบางให้มีความเป็นอยู่ที่ดีขึ้น
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างและยกระดับถนนสาย อด.2009 จังหวัดอุดรธานี เสร็จสมบูรณ์
วันพุธที่ 6 กันยายน 2566
กรมทางหลวงชนบท ก่อสร้างและยกระดับถนนสาย อด.2009 จังหวัดอุดรธานี เสร็จสมบูรณ์
รองรับการเจริญเติบโตของชุมชน ยกระดับการเดินทางระหว่าง 3 อําเภอให้มีประสิทธิภาพมากยิ่งขึ้น
กรมทางหลวงชนบท กระทรวงคมนาคม โดยสํานักงานทางหลวงชนบทที่ 15 (อุดรธานี) ดําเนินโครงการก่อสร้างถนนและยกระดับชั้นทางหลวงชนบทสาย อด.2003 แยก ทล.22 - บ้านอ้อมกอ อําเภอหนองหาน จังหวัดอุดรธานี เสร็จสมบูรณ์ ก่อสร้างเป็นถนนลาดยางแอสฟัลท์ติกคอนกรีตขนาด 2 และ 4 ช่องจราจร ผิวจราจรกว้าง 3.25 - 6.5 เมตร ไหล่ทางกว้างข้างละ 1.3 - 2.5 เมตร แบ่งช่องจราจรด้วยเกาะกลางแบบสีและแบบแยกกว้าง 0 - 4 เมตร พร้อมติดตั้งเครื่องหมายจราจรและไฟฟ้าส่องสว่าง บริเวณช่วง กม. ที่ 0 +175 - 7+500 ระยะทาง 7.325 กิโลเมตร ใช้งบประมาณ 49.950 ล้านบาท เนื่องจากถนนสายนี้เป็นพื้นที่ชุมชนหนาแน่น และเป็นเส้นทางเชื่อมระหว่างอําเภอ ส่งผลให้มีปริมาณการจราจร 2,060 คัน/วัน ทั้งนี้ เพื่อรองรับการขยายตัวของชุมชน ตลอดจนอํานวยความสะดวกในการเดินทางไปยังสถานที่ราชการ สถานศึกษา หมู่บ้าน พื้นที่ทางการเกษตร สนับสนุนการท่องเที่ยวภายในจังหวัด อาทิ พิพิธภัณฑสถานแห่งชาติบ้านเชียง และให้ประชาชนสามารถสัญจรไป - มาระหว่างอําเภอหนองหาน บ้านดุง และทุ่งฝน ได้อย่างสะดวกรวดเร็วปลอดภัย
รัฐบาลไทย-ข่าวทำเนียบรัฐบาล-Egg Board เห็นชอบร่างโครงการชดเชยดอกเบี้ยเพื่อเสริมสภาพคล่องให้แก่เกษตรกรผู้เลี้ยงไก่ไข่ ปี 2566
วันพุธที่ 6 กันยายน 2566
Egg Board เห็นชอบร่างโครงการชดเชยดอกเบี้ยเพื่อเสริมสภาพคล่องให้แก่เกษตรกรผู้เลี้ยงไก่ไข่ ปี 2566
และเตรียมจัดทําแผนปฏิบัติการด้านไก่ไข่และผลิตภัณฑ์ ฉบับที่ 4 (พ.ศ. 2567-2571)
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการนโยบายพัฒนาไก่ไข่และผลิตภัณฑ์ (Egg Board) ครั้งที่ 2/2566 โดยมีนายอภัย สุทธิสังข์ รองปลัดกระทรวงเกษตรและสหกรณ์ นายสมชวน รัตนมังคลานนท์ อธิบดีกรมปศุสัตว์ และหน่วยงานที่เกี่ยวข้องเข้าร่วม ณ ห้องประชุม 123 กระทรวงเกษตรและสหกรณ์ ว่า ที่ประชุม Egg Board มีมติเห็นชอบ 3 วาระ ประกอบด้วย 1) ร่างโครงการชดเชยดอกเบี้ยเพื่อเสริมสภาพคล่องให้แก่เกษตรกรผู้เลี้ยงไก่ไข่ ปี 2566 และมอบหมายให้กรมการค้าภายใน กระทรวงพาณิชย์ เป็นผู้ดําเนินการ รวมทั้งรายงานผลการดําเนินงานในการประชุม Egg Board ครั้งต่อไป 2) ประสิทธิภาพการผลิตไก่ไข่และไข่ไก่ ปี 2567 เนื่องจากปัจจุบันสายพันธุ์ไก่ไข่ได้พัฒนาให้มีความก้าวหน้า มีระบบการบริหารจัดการฟาร์ม รวมทั้งการใช้เทคโนโลยีในการผลิตไก่ไข่ที่มีประสิทธิภาพมากขึ้น โดยกรมปศุสัตว์ได้พิจารณาปรับปรุงประสิทธิภาพการผลิตไก่ไข่และไข่ไก่ ปี 2567 ให้มีความเหมาะสมกับสถานการณ์ ดังนี้ 1) ปู่ย่าพันธุ์ไก่ไข่ (GP) 1 ตัว ผลิตลูกพ่อแม่พันธุ์ไก่ไข่ (PS) ได้ 77 ตัว ปลดที่อายุ 72 สัปดาห์ 2) พ่อแม่พันธุ์ไก่ไข่ (PS) 1 ตัว ผลิตลูกไก่ไข่เพศเมียได้ 107 ตัว ปลดที่อายุ 72 สัปดาห์ และ 3) แม่ไก่ยืนกรง 1 ตัว ผลิตไข่ไก่ได้ 361 ฟอง ปลดที่อายุ 80 สัปดาห์
และ 3) แผนปฏิบัติการด้านไก่ไข่และผลิตภัณฑ์ ฉบับที่ 4 (พ.ศ. 2567-2571) ซึ่งสอดคล้องกับยุทธศาสตร์ชาติ 20 ปี พ.ศ. 2561-2580 โดยกรมปศุสัตว์ได้กําหนดให้มีการจัดทําแผนปฏิบัติการรายชนิดสินค้าปศุสัตว์ทุก ๆ 5 ปี เพื่อให้บรรลุวิสัยทัศน์และเป็นเป้าหมายในการพัฒนาประเทศอย่างยั่งยืน ทั้งนี้ ที่ประชุมมีมติเห็นชอบและมอบหมายให้กรมปศุสัตว์ดําเนินการเชิญผู้แทนภาครัฐ ภาคเอกชน ภาคการศึกษา ตลอดจนผู้มีส่วนได้ส่วนเสียในอุตสาหกรรม ร่วมจัดทําแผนปฏิบัติการด้านไก่ไข่และผลิตภัณฑ์ ฉบับที่ 4 (พ.ศ. 2567-2571) ก่อนขอความเห็นชอบต่อ Egg Board ในการใช้เป็นแผนขับเคลื่อนการปฏิบัติงานด้าน
ไก่ไข่และผลิตภัณฑ์ของหน่วยงานที่เกี่ยวข้องต่อไป
รัฐบาลไทย-ข่าวทำเนียบรัฐบาล-สปอ. ได้รับผลการประเมินด้วยคะแนน 95.44 จากการประเมิน ITA ปี 2566
วันพุธที่ 6 กันยายน 2566
06/09/2566
สปอ. ได้รับผลการประเมินด้วยคะแนน 95.44 จากการประเมิน ITA ปี 2566
สปอ. ได้รับผลการประเมินด้วยคะแนน 95.44 จากการประเมิน ITA ปี 2566
สํานักงานปลัดกระทรวงอุตสาหกรรม ได้รับผลการประเมินด้วยคะแนน 95.44 คะแนน ในการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assesment: ITA) ประจําปีงบประมาณ พ.ศ. 2566 จากสํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ซึ่งประกาศเมื่อวันที่ 10 สิงหาคม 2565 โดยตัวชี้วัดการเปิดเผยข้อมูล และการป้องกันการทุจริต ได้ 100 คะแนนเต็ม
#กระทรวงอุตสาหกรรม #สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ดีอีเอส ร่วมงานแถลงข่าว "140 ปี ไปรษณีย์ไทย..ส่งทุกความสัมพันธ์ สู่ทุกความสำเร็จ"
วันพุธที่ 6 กันยายน 2566
ดีอีเอส ร่วมงานแถลงข่าว "140 ปี ไปรษณีย์ไทย..ส่งทุกความสัมพันธ์ สู่ทุกความสําเร็จ"
ดีอีเอส ร่วมงานแถลงข่าว "140 ปี ไปรษณีย์ไทย..ส่งทุกความสัมพันธ์ สู่ทุกความสําเร็จ"
วันนี้ (6 ก.ย.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ ร่วมงานแถลงข่าว "140 ปี ไปรษณีย์ไทย..ส่งทุกความสัมพันธ์ สู่ทุกความสําเร็จ" เพื่อแถลงผลการดําเนินงานครึ่งปีแรก รวมถึงวิสัยทัศน์/กลยุทธ์การดําเนินงาน และนโยบายต่างๆ ในการเป็นผู้นําด้านการสื่อสารและขนส่งหลักของชาติภายใต้สังกัดกระทรวงดิจิทัลเพื่อเศรษฐกิจและสังคม ณ ห้องไปรษณีย์ฤดีสราญ ชั้น 3 อาคารไปรษณีย์กลาง บางรัก กรุงเทพฯ
_____________________
รัฐบาลไทย-ข่าวทำเนียบรัฐบาล-นายกรัฐมนตรี นำรองนายกรัฐมนตรี รัฐมนตรีประจำสำนักนายกรัฐมนตรี สักการะพระพรหม และสิ่งศักดิ์สิทธิ์ประจำทำเนียบรัฐบาล เพื่อความเป็นสิริมงคล ก่อนประชุม ครม.นัดพิเศษ
วันพุธที่ 6 กันยายน 2566
06/09/2566
นายกรัฐมนตรี นํารองนายกรัฐมนตรี รัฐมนตรีประจําสํานักนายกรัฐมนตรี สักการะพระพรหม และสิ่งศักดิ์สิทธิ์ประจําทําเนียบรัฐบาล เพื่อความเป็นสิริมงคล ก่อนประชุม ครม.นัดพิเศษ
นายกรัฐมนตรี นํารองนายกรัฐมนตรี รัฐมนตรีประจําสํานักนายกรัฐมนตรี สักการะพระพรหม และสิ่งศักดิ์สิทธิ์ประจําทําเนียบรัฐบาล เพื่อความเป็นสิริมงคล ก่อนประชุม ครม.นัดพิเศษ
วันนี้ (6 กันยายน 2566) เวลา 08.00 น. ณ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วย นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ นายสมศักดิ์ เทพสุทิน รองนายกรัฐมนตรี นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พลตํารวจเอก พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน และนางพวงเพ็ชร ชุนละเอียด รัฐมนตรีประจําสํานักนายกรัฐมนตรี นําพวงมาลัยดอกไม้สักการะพระพรหมบนตึกไทยคู่ฟ้า พร้อมสักการะศาลพระภูมิเจ้าที่ และศาลตาศาลยาย สิ่งศักดิ์สิทธิ์ประจําทําเนียบรัฐบาล เพื่อความเป็นสิริมงคล ก่อนเข้าร่วมการประชุมคณะรัฐมนตรีประชุมนัดพิเศษในวันนี้
รัฐบาลไทย-ข่าวทำเนียบรัฐบาล-​❤️การแบ่งปันคือกำลังใจที่ยิ่งใหญ่… สป. ขอสานฝันการศึกษาให้น้องๆ รร.กลาโหมอุทิศ❤️
วันพุธที่ 6 กันยายน 2566
​❤️การแบ่งปันคือกําลังใจที่ยิ่งใหญ่... สป. ขอสานฝันการศึกษาให้น้องๆ รร.กลาโหมอุทิศ❤️
(4 ก.ย.66) พลเอก สนิธชนก สังขจันทร์ ปลัดกระทรวงกลาโหม เป็นประธานในพิธีมอบทุนการศึกษา ประจําปีการศึกษา 2565 ให้แก่นักเรียนโดยเป็นทุนบุตรข้าราชการทหาร ทุนนักเรียนที่เรียนดี ทุนนักเรียนประพฤติดี ตั้งใจเรียน ขาดแลนทุนทรัพย์
ณ ห้องประชุม โรงเรียนกลาโหมอุทิศ จังหวัดนนทบุรี โดยนักเรียนที่ได้รับทุนจะเป็นน้องๆ ที่เรียนดี ประพฤติดี แต่ขาดแคลนทุนทรัพย์ บุตรข้าราชการทหาร และมอบเกียรติบัตรให้แก่นักเรียนที่ทําคุณความดี อันเป็นประโยชน์แก่โรงเรียน พร้อมมอบโล่เกียรติยศแก่คณะครูบุคคลที่อุทิศตนสร้างคุณประโยชน์ด้านการศึกษา เพื่อเป็นการสร้างขวัญกําลังใจแก่น้องๆ นักเรียน และผู้ที่ทําประโยชน์ให้กับโรงเรียนกลาโหมอุทิศ
สําหรับทุนการศึกษาที่สํานักงานปลัดกระทรวงกลาโหมได้มอบให้นั้นมีจํานวน 50 ทุน รวมทั้งสนับสนุนอุปกรณ์การศึกษา และสนับสนุนอาหารว่าง รวมเป็นเงิน 150,000 บาท ทั้งนี้ เพื่อเป็นการส่งเสริมและสนับสนุนให้นักเรียนตั้งใจศึกษาเล่าเรียน โดยนักเรียนที่ได้รับทุนการศึกษาจะได้นําไปใช้ให้เกิดประโยชน์ให้มากที่สุด และประพฤติตนเป็นคนดี เป็นที่ภาคภูมิใจของโรงเรียนและผู้ปกครอง มีความรักชาติ ศาสนา และพระมหากษัตริยซึ่งเป็นสถาบันหลักของประเทศชาติต่อไป
รัฐบาลไทย-ข่าวทำเนียบรัฐบาล-การรถไฟแห่งประเทศไทย จัดโปรแกรมท่องเที่ยวแบบไปเช้าเย็นกลับ นั่งรถไฟ KIHA 183
วันพุธที่ 6 กันยายน 2566
การรถไฟแห่งประเทศไทย จัดโปรแกรมท่องเที่ยวแบบไปเช้าเย็นกลับ นั่งรถไฟ KIHA 183
พร้อมร่วมทําบุญแบ่งปันรอยยิ้มให้กับน้องๆโรงเรียนโสตศึกษา จังหวัดนครปฐม วันที่ 9 และ 10 กันยายนนี้
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) กล่าวว่า รฟท. บูรณาการความร่วมมือกับหน่วยงานพันธมิตร ภาครัฐ ภาคเอกชน จังหวัดต่าง ๆ เพื่อเข้าไปมีส่วนร่วมสนับสนุนและส่งเสริมการท่องเที่ยวภายในประเทศ ตามนโยบายของนายนิรุฒ มณีพันธ์ ผู้ว่าการรถไฟฯ โดยแต่ละเดือนจะจัดโปรแกรมการท่องเที่ยวที่มีความหลากหลาย เพื่อเปิดประสบการณ์ให้นักเดินทางได้สัมผัสการท่องเที่ยวทางรถไฟรูปแบบใหม่ ๆ ซึ่งแต่ละทริปได้รับความสนใจและกระแสตอบรับจากนักท่องเที่ยวเป็นอย่างดี โดยในเดือนกันยายนนี้ ชวนนั่งรถไฟ KIHA 183 ชวนเที่ยวกันทั้งทีต้องดีต่อใจ ซึ่งไม่ใช่แค่เที่ยว แต่ รฟท. ชวนส่งต่อความสุขเพื่อแบ่งปันรอยยิ้มให้กับน้อง ๆ ภายใต้ คอนเซ็ปต์ : นั่งรถไฟอิ่มบุญ ปันรอยยิ้ม”
โดยขอเชิญชวนนักท่องเที่ยวที่สนใจสามารถซื้อตั๋วโดยสารนําเที่ยวโปรแกรมของวันที่ 9 และ 10 กันยายน 2566 (แบบไปเช้ากลับเย็น) โปรแกรม “ทริปอิ่มบุญ ปันรอยยิ้มให้น้อง @ นครปฐม" ที่ยังมีที่นั่งว่างอยู่ โดยจะนํานักท่องเที่ยวชมเมืองส้มโอหวาน แวะนมัสการพระร่วงโรจน์ฤทธิ์และองค์พระปฐมเจดีย์ สักการะพระพุทธศิลา อายุกว่า 1,000 ปี แวะเที่ยวตลาดน้ําดอนหวายตลาดเก่าแก่ที่สร้างในสมัยรัชกาลที่ 6 ชวนล่องเรือชมทิวทัศน์สองฝั่งแม่น้ํานครชัยศรีหรือแม่น้ําท่าจีน แวะวัดไร่ขิง นมัสการหลวงพ่อวัดไร่ขิง และชวนส่งต่อความสุข แบ่งปันรอยยิ้มให้น้อง ๆ โรงเรียนโสตศึกษา จังหวัดนครปฐม ในอัตราท่านละ 1,499 บาท
ในส่วนของโปรแกรมท่องเที่ยววันที่ 2 และ 3 กันยายน 2566 (ไปเช้ากลับเย็น) โปรแกรม “ เที่ยวลพบุรี อิ่มบุญ ปันรอยยิ้ม @ วัดพระบาทน้ําพุ” จังหวัดลพบุรี โปรแกรมวันที่ 16 และ 17 กันยายน 2566 (ไปเช้ากลับเย็น) โปรแกรม “ทริปอิ่มบุญ ปันรอยยิ้มให้น้อง @ราชบุรี “แบ่งปันรอยยิ้มให้น้อง น้องอิ่มท้อง คุณอิ่มบุญ” ที่วัดห้วยหมู ศูนย์สาธารณสงเคราะห์เด็กพิเศษ จังหวัดราชบุรี โปรแกรมวันที่ 23 และ 24 กันยายน 2566 (ไปเช้ากลับเย็น) โปรแกรม “ทริปอิ่มบุญ ปันรอยยิ้มให้น้อง @ฉะเชิงเทรา แบ่งปันรอยยิ้มให้น้องเยาวชนในจังหวัดฉะเชิงเทรา และโปรแกรมวันที่ 30 กันยายน 66 (ไปเช้ากลับเย็น) โปรแกรม “ทริปอิ่มบุญ ปันรอยยิ้มให้น้อง @เพชรบุรี ที่โรงเรียนธรรมิกวิทยา โรงเรียนสอนคนตาบอดพิการซ้ําซ้อนอําเภอชะอํา จังหวัดเพชรบุรี ถูกจองเต็มทุกที่นั่งแล้ว
นายเอกรัชฯ เพิ่มเติมว่า รฟท. ขอขอบคุณนักท่องเที่ยว ที่ให้ความไว้วางใจในการเดินทางด้วยขบวนรถไฟ KIHA 183 เรายังคงเดินหน้าจัดโปรแกรมท่องเที่ยวที่หลากหลายรูปแบบ เพื่อให้นักท่องเที่ยวได้เปิดประสบการณ์กับเส้นทางใหม่ๆ ก่อให้เกิดการสร้างงาน สร้างอาชีพ กระจายรายได้สู่ท้องถิ่น และสร้างความเข้มแข็งให้กับเศรษฐกิจฐานรากอย่างยั่งยืน ทุกทริปที่เดินทาง นักท่องเที่ยวทุกท่านที่ร่วมเดินทางกับรถไฟ KIHA 183 จะได้รับบริการอาหารเช้าสไตล์ญี่ปุ่น พร้อมเครื่องดื่ม และอาหารกลางวัน ตลอดจนรับของที่ระลึกสุดพิเศษจาก รฟท. พร้อมกับมีมัคคุเทศก์บรรยาย และเจ้าหน้าที่ รฟท. ให้บริการอํานวยความสะดวกตลอดการเดินทาง
สามารถติดต่อซื้อตั๋วโดยสารล่วงหน้าก่อนวันเดินทางได้ไม่เกิน 30 วัน ได้ที่สถานีรถไฟทุกแห่ง หรือ ผ่านระบบ D-Ticket หรือสอบถามข้อมูลเพิ่มเติมที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือ เฟซบุ๊กแฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-‘รมว.เกษตรฯ’ ถือฤกษ์ดี นำทีมรัฐมนตรีช่วยฯ เข้าสักการะสิ่งศักดิ์สิทธิ์ประจำกระทรวงเกษตรและสหกรณ์
วันพุธที่ 6 กันยายน 2566
‘รมว.เกษตรฯ’ ถือฤกษ์ดี นําทีมรัฐมนตรีช่วยฯ เข้าสักการะสิ่งศักดิ์สิทธิ์ประจํากระทรวงเกษตรและสหกรณ์
พร้อมมอบนโยบายด่วนสางปัญหาเกษตรกร เห็นผลชัดเจนภายใน 100 วัน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายไชยา พรหมา รัฐมนตรีช่วยว่าการกระทรวงเกษตรและสหกรณ์ และนายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เดินทางเข้าสักการะสิ่งศักดิ์สิทธิ์ประจํากระทรวงเกษตรและสหกรณ์ ซึ่งถือฤกษ์ในเวลา 08.09 น. เข้าสักการะห้องพิรุณ 130 (ห้องพระ อาคาร 1 ชั้น 4) สักการะศาลพระภูมิชัยมงคล สักการะศาลท้าวเวสสุวรรณ สักการะศาลตา – ยาย สักการะองค์พระพิรุณทรงนาค (หน้าอาคาร) และสักการะองค์พระพิรุณทรงนาค (ห้องพิพิธภัณฑ์) ก่อนถ่ายภาพร่วมกับผู้บริหาร ข้าราชการ และเจ้าหน้าที่ บริเวณหน้าอาคารกระทรวงเกษตรและสหกรณ์
รัฐมนตรีว่าการกระทรวงเกษตรและสหกรณ์ กล่าวว่า วันนี้ได้มอบหมายนายประยูร อินสกุล ปลัดกระทรวงเกษตรและสหกรณ์ ประชุมผู้บริหารและหัวหน้าส่วนราชการทั้งหมดในช่วงบ่ายวันนี้ เพื่อหารือมาตรการและการขับเคลื่อนการดําเนินงานของกระทรวงเกษตรและสหกรณ์ที่มีความเร่งด่วน อาทิ การแก้ปัญหาภัยแล้งซึ่งเป็นผลสืบเนื่องมาจากการเปลี่ยนแปลงสภาพภูมิอากาศในภาคเหนือตอนบนและภาคอีสาน การแก้ไขปัญหาการทําประมงที่ผิดกฎหมายตามข้อสั่งการของนายกรัฐมนตรี การปราบปรามการลักลอบนําเข้าเนื้อสัตว์ผิดกฎหมาย และนโยบายพักหนี้เกษตรกร ซึ่งล้วนแล้วแต่เป็นปัญหาเร่งด่วนที่นายกรัฐมนตรีให้ความเป็นห่วง และจะมีความชัดเจนหลังจากแถลงนโยบายของรัฐบาลในวันจันทร์ที่ 11 กันยายน 2566 ที่จะถึงนี้ ส่วนการแบ่งงานของรัฐมนตรีช่วยว่าการกระทรวงเกษตรและสหกรณ์ จะมีการประชุมแบ่งงานภายหลังแถลงนโยบายฯ ทั้งนี้ ภายในสัปดาห์หน้าจะสามารถเดินหน้าทํางานได้ทันที
สําหรับปัญหามังคุดใต้นั้น เป็นมังคุดปลายฤดูกาลผลิตซึ่งได้เร่งระบายผลผลิตจนสถานการณ์คลี่คลายแล้ว นอกจากนี้ ได้มอบหมายปลัดกระทรวงเกษตรและสหกรณ์ เดินหน้ามาตรการแก้ปัญหาในระยะกลาง และระยะยาวอย่างยั่งยืนอีกด้วย
รัฐมนตรีเกษตรฯ กล่าวทิ้งท้ายว่า “ขอฝากถึงพี่น้องเกษตรกรทั่วประเทศ ว่ากระทรวงเกษตรฯ มีความตั้งใจที่จะช่วยเหลือและยกระดับคุณภาพชีวิตเกษตรกรไทย ให้มีความอยู่ดีกินดีอย่างยั่งยืน ซึ่งนโยบายเร่งด่วนต่าง ๆ ที่กล่าวข้างต้น ต้องมีความชัดเจนและเห็นผลภายใน 100 วันด้วย”
รัฐบาลไทย-ข่าวทำเนียบรัฐบาล-ประธานองคมนตรี วางศิลาฤกษ์อาคารสำนักงานอธิการบดี สถาบันพระบรมราชชนก
วันอาทิตย์ที่ 24 กันยายน 2566
ประธานองคมนตรี วางศิลาฤกษ์อาคารสํานักงานอธิการบดี สถาบันพระบรมราชชนก
ประธานองคมนตรี วางศิลาฤกษ์อาคารสํานักงานอธิการบดี สถาบันพระบรมราชชนก กระทรวงสาธารณสุข เพื่อเป็นศูนย์กลางในการบริหารและการติดต่อประสานงานด้านนโยบายการผลิตและพัฒนาบุคลากรด้านสุขภาพของประเทศ
วันนี้ (24 กันยายน 2566) ที่ รพ.ศรีธัญญา จ.นนทบุรี สมเด็จพระพุทธพจนวชิรมุนี กรรมการมหาเถรสมาคม และพล.อ.สุรยุทธ์ จุลานนท์ ประธานองคมนตรี ประกอบพิธีวางศิลาฤกษ์อาคารสํานักงานอธิการบดีสถาบันพระบรมราชชนก กระทรวงสาธารณสุข โดยมี นพ.ชลน่าน ศรีแก้ว รัฐมนตรีว่าการกระทรวงสาธารณสุข นายสันติ พร้อมพัฒน์ รัฐมนตรีช่วยว่าการกระทรวงสาธารณสุข นพ.โอภาส การย์กวินพงศ์ ปลัดกระทรวงสาธารณสุข และศ.พิเศษ ดร.นพ.วิชัย เทียนถาวร อธิการบดีสถาบันพระบรมราชชนก พร้อมด้วย คณะผู้บริหาร คณาจารย์ ข้าราชการ และเจ้าหน้าที่ เข้าร่วมในพิธี
นพ.ชลน่าน เปิดเผยว่า นับเป็นพระมหากรุณาธิคุณและเป็นสิริมงคลสูงสุดของสถาบันพระบรมราชชนก ที่สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก ทรงพระเมตตาเจิมแผ่นทองศิลาฤกษ์และประทานน้ําพระพุทธมนต์เพื่อใช้ประพรมสถานที่ก่อสร้างอาคาร ซึ่งตั้งอยู่บริเวณที่ราชพัสดุบนพื้นที่ 13 ไร่ใน รพ.ศรีธัญญา ติดกับวิทยาลัยพยาบาลบรมราชชนนี จ.นนทบุรี โดยจะสร้างเป็นอาคารคอนกรีตเสริมเหล็ก 9 ชั้น สําหรับเป็นที่ทําการของคณะพยาบาลศาสตร์ คณะสาธารณสุขศาสตร์และสหเวชศาสตร์ และคณะแพทยศาสตร์ ตลอดจนเป็นที่ตั้งหน่วยงานส่วนกลาง ฝ่ายสนับสนุน สํานักวิชาการและสถานที่ปฏิบัติงานของคณะผู้บริหารสถาบันฯ ในการดําเนินภารกิจด้านการผลิตและพัฒนาบุคลากรด้านวิทยาศาสตร์สุขภาพ เพื่อตอบสนองการพัฒนาด้านสุขภาพของประเทศ ซึ่งที่ผ่านมา สามารถผลิตบัณฑิตเข้าสู่ระบบบริการสุขภาพทุกหลักสูตรรวมกว่า 5,000 คนต่อปี
สําหรับ อาคารสํานักงานอธิการบดี สถาบันพระบรมราชชนก นับเป็นอาคารแห่งแรกที่สร้างขึ้นเพื่อเป็นที่ทําการของตนเอง นับตั้งแต่มีการตราพระราชบัญญัติสถาบันพระบรมราชชนก พ.ศ. 2562 เป็นต้นมา โดยจะเป็นศูนย์กลางในการติดต่อประสานงานด้านนโยบายการผลิตและพัฒนาบุคลากรด้านสุขภาพ การบริหาร พัฒนาความร่วมมือ และกําหนดทิศทางการจัดการศึกษา การวิจัย การให้บริการแก่สังคม การประชุม การฝึกอบรม ตลอดจนการติดต่อประสานงานระหว่างวิทยาลัยในสังกัด และหน่วยงานต่าง ๆ ที่เกี่ยวข้อง มีพื้นที่ใช้สอยประมาณ 36,920 ตารางเมตร วงเงิน 652,536,400 บาท คาดว่าจะก่อสร้างแล้วเสร็จในปี พ.ศ.2569 โดยได้รับการสนับสนุนจากกรมธนารักษ์และกรมสุขภาพจิตให้ใช้ที่ดิน และกรมสนับสนุนบริการสุขภาพช่วยออกแบบและควบคุมการก่อสร้าง
***************************************** 24 กันยายน 2566
รัฐบาลไทย-ข่าวทำเนียบรัฐบาล-วันมหิดล ๒๔ กันยายน วันคล้ายวันสวรรคตสมเด็จพระมหิตลาธิเบศร อดุลยเดชวิกรม พระบรมราชชนก
วันเสาร์ที่ 23 กันยายน 2566
วันมหิดล ๒๔ กันยายน วันคล้ายวันสวรรคตสมเด็จพระมหิตลาธิเบศร อดุลยเดชวิกรม พระบรมราชชนก
"พระบิดาแห่งการแพทย์แผนปัจจุบัน และการสาธารณสุขของไทย"
รัฐบาลไทย-ข่าวทำเนียบรัฐบาล- นายกรัฐมนตรีได้พบหารือกับ Mr. Jamie Dimon CEO ของบริษัท JPMorgan chase
วันอาทิตย์ที่ 24 กันยายน 2566
24/09/2566
นายกรัฐมนตรีได้พบหารือกับ Mr. Jamie Dimon CEO ของบริษัท JPMorgan chase
นายกรัฐมนตรีได้พบหารือกับ Mr. Jamie Dimon CEO ของบริษัท JPMorgan chase
โดยทั้งสองฝ่ายได้แลกเปลี่ยนความคิดเห็น และ การสนับสนุนการทําธุรกิจ และโอกาสในการทําธุรกิจในประเทศไทย
ในส่วนของ JPMorgan ซึ่งมีสาขาและทําธุรกิจในประเทศไทยเกือบ 60 ปี เป็นธนาคารที่มีความเชี่ยวชาญด้านการควบรวมธุรกิจ ซึ่งนายกรัฐมนตรีกล่าวว่าเป็น เป็นหนึ่งในไม่กี่ธนาคาร ที่ได้รับอนุญาต ประกอบกิจการ(license) ในการดําเนินการอย่างครบถ้วนในประเทศไทย แต่ยังอาจใช้ประโยชน์อย่างไม่ครอบคลุม
ในโอกาสนี้นายกรัฐมนตรีเชิญชวนให้ขยายการดําเนินธุรกิจในประเทศไทย ซึ่งสิ่งนี้จะทําให้เกิดการต่อยอดการดําเนินธุรกิจอื่นๆในประเทศไทยเพิ่มขึ้น
รัฐบาลไทย-ข่าวทำเนียบรัฐบาล-สธ. เตรียมคิกออฟ โครงการ Care D + สร้างนักสื่อสารประสานใจ เป็นของขวัญปีใหม่ให้คนไทยทุกคน
วันอาทิตย์ที่ 24 กันยายน 2566
สธ. เตรียมคิกออฟ โครงการ Care D + สร้างนักสื่อสารประสานใจ เป็นของขวัญปีใหม่ให้คนไทยทุกคน
กระทรวงสาธารณสุข เตรียมคิกออฟ โครงการ Care D + เพิ่มทักษะการสื่อสารแบบใหม่ให้พยาบาลผู้ป่วยนอก เจ้าหน้าที่งานเผยแพร่และนักประชาสัมพันธ์ กว่า 10,000 คน ทั่วประเทศ  สร้างนักสื่อสารประสานใจ ระหว่างผู้ป่วย ญาติ และ บุคลากรสาธารณสุข ลดช่องว่างการสื่อสาร
กระทรวงสาธารณสุข เตรียมคิกออฟ โครงการ Care D + เพิ่มทักษะการสื่อสารแบบใหม่ให้พยาบาลผู้ป่วยนอก เจ้าหน้าที่งานเผยแพร่และนักประชาสัมพันธ์ กว่า 10,000 คน ทั่วประเทศ สร้างนักสื่อสารประสานใจ ระหว่างผู้ป่วย ญาติ และ บุคลากรสาธารณสุข ลดช่องว่างการสื่อสาร ให้เกิดความเข้าใจ เพิ่มความเข้าใจและใส่ใจเป็นของขวัญปีใหม่ให้คนไทยทุกคน
นพ.ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยถึงการตรียมความพร้อมเปิดตัว ทีม Care D + ที่เป็นหนึ่งใน Quick Win ที่ต้องทําให้สําเร็จภายใน 100 วัน ว่า โครงการนี้เกิดจากความต้องการให้มีทีมประสานใจระหว่างผู้ป่วย ญาติ และบุคลากรทางการแพทย์ ซึ่งที่ผ่านมา ปัญหาความขัดแย้ง กว่า 90% เกิดจากการสื่อสารที่ไม่ตรงกัน การไม่สื่อสาร รวมทั้งขาดเทคนิคในการบริหารจัดการในสถานการณ์วิกฤติ ซึ่งทําให้สถานการณ์เล็กๆ กลายเป็นเรื่องใหญ่ ทั้งที่ในความเป็นจริงเพียงแค่สื่อสารไม่ตรงกันเท่านั้น
นพ.ชลน่านกล่าวต่อว่า Care D + ที่จริงแล้วเป็นส่วนหนึ่งของนโยบาย ยกระดับ ปรับระบบบริการสาธารณสุข 30Baht + เป็นการปัดฝุ่นโครงการพยาบาลประชาสัมพันธ์ที่เคยมีตั้งแต่ปี 2534 แต่จัดรูปแบบใหม่ เนื่องจากความรู้ด้านการสื่อสารเปลี่ยนแปลงไป มีการเกิดขึ้นของแพลตฟอร์มใหม่ๆ รวมทั้งการที่ทุกคนสามารถเป็นสื่อได้และสามารถ Share ข้อมูลผ่าน Social Media ได้แบบเรียลไทม์ ซึ่งบางครั้งบริบทของการสื่อสารในขณะนั้นยังเป็นเรื่องของอารมณ์ ความคาดหวังและความรู้สึก ที่มีทั้งความกลัว ความไม่รู้ ปะปนกันอยู่ เมื่อมีสิ่งเหล่านี้สื่อออกไปจึงกลายเป็นปัญหา เป็นความขัดแย้งที่ต้องมาตามแก้ไข ซึ่งเป็นเรื่องที่ยากและเสียเวลา
“ทีม Care D+ คือ ทีมที่จะเข้ามาช่วยสร้างวัฒนธรรมใหม่ ใช้หลักใจเขาใจเรา ทําหน้าที่ประสานใจระหว่าง ผู้ป่วย ญาติ และ บุคลากรสาธารณสุข ให้เกิดความเข้าใจ ลดช่องว่างการสื่อสาร เพิ่มความเข้าใจเห็นอกเห็นใจ และที่มากไปกว่านั้น คือ ความใส่ใจ หรือ Care พร้อมที่จะโอบอุ้ม ดูแลกัน ส่วน D คือ ดีต่อใจ Develop พัฒนาทักษะการสื่อสาร ในธีมแบบง่ายๆ Care for life Share for Love” นพ.ชลน่านกล่าว
นพ.ชลน่านยังกล่าวอีกว่า เริ่มต้นจะมีการจัดอบรมให้ความรู้ เทคนิคการสื่อสารสมัยใหม่ เป็นการ Upskill และ Re-skill นักประชาสัมพันธ์ของโรงพยาบาล ซึ่งปัจจุบันมีอยู่ 268 คน เจ้าหน้าที่เผยแพร่ประชาสัมพันธ์ ทั้งในส่วนของสํานักงานสาธารณสุขจังหวัด โรงพยาบาล และหน่วยบริการ ในสังกัดกระทรวงสาธารณสุข จํานวน 373 คน ก่อน จากนั้นจะขยายผลไปยังพยาบาลวิชาชีพ โดยเฉพาะพยาบาลผู้ป่วยนอกที่มีอยู่ทั้งหมด 10,798 คน โดยจะมีทั้งการอบรมแบบ on site ในกรณีที่แต่ละเขตสุขภาพทําได้ และการอบรมโดยใช้เทคโนโลยีเสมือนจริง หรือ Virtual online โดยวิทยากรที่เป็นผู้เชี่ยวชาญด้านการสื่อสารสุขภาพ สื่อสารวิกฤต โดยตรง ทั้งนี้ เชื่อว่า ทีม Care D+ จะเป็นส่วนหนึ่งของการลดปัญหาความขัดแย้ง สร้างความอุ่นใจ ความเชื่อมั่น ให้กับญาติ ผู้ป่วย เป็นอีกหนึ่งของขวัญปีใหม่ที่กระทรวงสาธารณสุขจะมอบให้กับประชาชน
***************************************** 24 กันยายน 2566
รัฐบาลไทย-ข่าวทำเนียบรัฐบาล-“หมอชลน่าน” นำคณะผู้บริหาร บุคลากร สธ. วางพวงมาลาถวายราชสักการะ เนื่องในวันมหิดล
วันอาทิตย์ที่ 24 กันยายน 2566
“หมอชลน่าน” นําคณะผู้บริหาร บุคลากร สธ. วางพวงมาลาถวายราชสักการะ เนื่องในวันมหิดล
รัฐมนตรีว่าการกระทรวงสาธารณสุข นําคณะผู้บริหาร ข้าราชการ และบุคลากรสาธารณสุข วางพวงมาลาถวายราชสักการะและถวายราชสดุดี สมเด็จพระมหิตลาธิเบศร อดุลยเดชวิกรม พระบรมราชชนก “พระบิดาแห่งการแพทย์แผนปัจจุบันของไทย” เนื่องในวันมหิดล
วันนี้ (24 กันยายน 2566) ที่บริเวณลานพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี อยู่บนแท่นฐานเดียวกัน กระทรวงสาธารณสุข นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วยนายสันติ พร้อมพัฒน์ รัฐมนตรีช่วยว่าการกระทรวงสาธารณสุข และนายแพทย์โอภาส การย์กวินพงศ์ ปลัดกระทรวงสาธารณสุข นําคณะผู้บริหาร หัวหน้าส่วนราชการ ข้าราชการและบุคลากรสังกัดกระทรวงสาธารณสุข วางพวงมาลาถวายราชสักการะและกล่าวถวายราชสดุดี สมเด็จพระมหิตลาธิเบศร อดุลยเดชวิกรม พระบรมราชชนก เนื่องในวันมหิดล 24 กันยายน
นายแพทย์ชลน่านกล่าวว่า ปวงชนชาวไทยน้อมรําลึกในพระมหากรุณาธิคุณของสมเด็จพระมหิตลาธิเบศร อดุลยเดชวิกรม พระบรมราชชนก “พระบิดาแห่งการแพทย์แผนปัจจุบันของไทย” ที่ทรงมีคุณูปการต่อประเทศชาติ ทรงอุทิศทั้งพระราชทรัพย์ พระวรกาย พระสติกําลังเพื่อการแพทย์และการสาธารณสุข มาตลอดระยะเวลา 10 ปี โดยพระราชทานทุนทรัพย์เพื่อการศึกษาและค้นคว้า รวมทั้งเพื่อการก่อสร้างตึกต่าง ๆ และขยายพื้นที่โรงพยาบาลศิริราช อีกทั้งทรงเคยสํารวจสุขาภิบาลในกรุงเทพมหานคร และทรงช่วยอบรมสาธารณสุขมณฑล พระราชทานทุนส่งคนไปศึกษาต่างประเทศ ทรงงานด้านการประมงและการเพาะพันธุ์สัตว์น้ํา เพื่อโภชนาการที่ดีของคนไทย พระราชทานทุนให้กับโรงพยาบาลแมคคอร์มิค และพระราชทานเงินบํารุงโรงพยาบาลสงขลาเป็นรายปี อันเป็นการวางรากฐานแก่การแพทย์และการสาธารณสุขของไทยให้เจริญพัฒนาก้าวหน้าทัดเทียมอารยประเทศ
นายแพทย์ชลน่านกล่าวต่อว่า สมเด็จพระมหิตลาธิเบศร อดุลยเดชวิกรม พระบรมราชชนก ยังทรงมีพระอัจฉริยะภาพในด้านต่าง ๆ อาทิ การศึกษา การต่างประเทศ การทหารเรือ และศิลปะ โดยองค์การศึกษาวิทยาศาสตร์และวัฒนธรรมแห่งสหประชาชาติ หรือ UNESCO ได้มีมติถวายพระเกียรติยศให้ทรงเป็นบุคคลสําคัญของโลก เนื่องในโอกาสมหามงคลวันคล้ายวันพระราชสมภพ 100 ปี เมื่อวันที่ 1 มกราคม 2535 เพื่อเฉลิมพระเกียรติและระลึกถึงพระมหากรุณาธิคุณที่ทรงบําเพ็ญพระราชกรณียกิจอันเป็นประโยชน์สุขของผู้อื่นตลอดพระชนม์ชีพอีกด้วย เหล่าบุคลากรสาธารณสุขและปวงชนชาวไทย ต่างสํานึกในพระมหากรุณาธิคุณและมุ่งมั่นเจริญรอยตามพระปณิธานที่ได้พระราชทานไว้ว่า “ขอให้ถือประโยชน์ส่วนตนเป็นกิจที่สอง ประโยชน์ของเพื่อนมนุษย์เป็นกิจที่หนึ่ง ลาภ ทรัพย์ และเกียรติยศจะตกมาแก่ท่านเอง ถ้าท่านทรงธรรมะแห่งอาชีพไว้ให้บริสุทธิ์” ตลอดไป
***************************************** 24 กันยายน 2566
รัฐบาลไทย-ข่าวทำเนียบรัฐบาล-รมว.เกษตรฯ รับปากจะช่วยแก้ไขให้กับพี่น้องชาวประมงทั้ง 22 จังหวัด
วันเสาร์ที่ 23 กันยายน 2566
รมว.เกษตรฯ รับปากจะช่วยแก้ไขให้กับพี่น้องชาวประมงทั้ง 22 จังหวัด
รมว.เกษตรฯ รับปากจะช่วยแก้ไขให้กับพี่น้องชาวประมงทั้ง 22 จังหวัด ที่มีพื้นที่ติดทะเล ทั้งเรื่องกฎระเบียบและราคากุ้งตกต่ํา
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ติดตามการดําเนินงาน ณ ท่าเทียบเรือกัลปังหา และพบปะเกษตรกรเพื่อรับฟังปัญหา และติดตามสถานการณ์ พร้อมแก้ไขปัญหาด้านการเกษตร ณ อาคารเฉลิมพระเกียรติ 80 พรรษา ต.หาดเล็ก อ.คลองใหญ่ จ.ตราด
ทั้งนี้ จังหวัดตราด เป็นจังหวัดชายแดนสุดฝั่งทะเลตะวันออก มีอาณาเขตด้านชายแดนติดกับประเทศกัมพูชาทั้งทางบกและทางทะเล มีความยาว 330 กิโลเมตร โดยทางบกติดกับทางจังหวัดของประเทศกัมพูชา ได้แก่ จังหวัดพระตะบอง จังหวัดโพธิสัต และจังหวัดเกาะกง ซึ่งมีแนวชายแดนธรรมชาติติดทิวเขาบรรทัด เป็นเส้นแบ่งเขตแดนตลอดแนวมีความยาว 165 กิโลเมตร และมีแนวอาณาเขตทางทะเลมีความยาว 185 กิโลเมตร โดยจังหวัดตราดเป็นพื้นที่ที่มีทรัพยากรสัตว์น้ําอุดมสมบูรณ์และเป็นแหล่งทําการประมงที่สําคัญ ทั้งประมงพื้นบ้าน และประมงพาณิชย์ รวมทั้งพื้นที่เพาะเลี้ยงสัตว์น้ําทั้งชายฝั่งและน้ําจืด ผลผลิตสัตว์น้ําของจังหวัดตราด มีมากกว่า 82,779 ตัน คิดเป็นมูลค่ามากกว่า 5,599.80 ล้านบาท ผลผลิตจากการทําการประมง 55,643 ตัน มูลค่า 2,344.21 ล้านบาท ผลผลิตจากการเพาะเลี้ยง 27,136 ตัน มูลค่า 3,255.59 ล้านบาท
สําหรับทะเบียนเกษตรกร มีเกษตรกรที่ขึ้นทะเบียนผู้เพาะเลี้ยงสัตว์น้ํา (ทบ.1) 1,317 ราย แบ่งเป็น กุ้งทะเล 476 ราย หอยทะเล 346 ราย ปลาน้ําจืด 317 ราย ปลาทะเล 125 ราย จระเข้ 14ราย สัตว์น้ําสวยงาม 3 ราย และสัตว์อื่น ๆ 36 ราย ผลผลิตจากการเพาะเลี้ยง 27,136 ตัน มูลค่า 3,255.59 ล้านบาท ทะเบียนผู้ประกอบการด้านการประมง (ทบ.2) 539 ราย ทะเบียนผู้ทําอาชีพทําการประมง (ทบ.2) 3,334 ราย เรือประมงพื้นบ้านที่มีทะเบียนเรือไทย จํานวน 3,379 ลํา ได้แก่ อวนติดตา อวนครอบหมึก อวนลอยปลากระบอก อวนจมปูม้า อวนลอยปลาทู และเรือประมงพาณิชย์ที่มีทะเบียนเรือไทย จํานวน 588 ลํา ได้แก่ อวนครอบปลากะตัก อวนลากแผ่นตะเฆ่ อวนลากคานถ่าง
อย่างไรก็ตาม รัฐมนตรีว่าการกระทรวงเกษตรและสหกรณ์ รับปากจะช่วยแก้ไขปัญหาพระราชกําหนดการประมง พ.ศ. 2558 และที่แก้ไขเพิ่มเติม ซึ่งมีความเข้มงวดและเป็นอุปสรรคต่อการทําประมงในปัจจุบัน โดยชาวประมงเสนอให้มีแนวทางบรรเทาผลกระทบในช่วงการเปลี่ยนผ่านของกฎหมาย และจะช่วยดูราคากุ้งตกต่ํา ทั้งกุ้งแวนนาไม กุ้งกุลาดํา และกุ้งก้ามกราม ซึ่งมีปัจจัยมาจากโรคระบาดและต้นทุนการผลิตที่สูงขึ้น ขอให้มั่นใจว่าจะร่วมแก้ปัญหาให้กับพี่น้องชาวประมงทั้ง 22 จังหวัด ที่มีพื้นที่ติดทะเล
รัฐบาลไทย-ข่าวทำเนียบรัฐบาล-เขตสุขภาพที่ 11 บูรณาการภาคีเครือข่าย ซ้อมแผนลำเลียงผู้ป่วยฉุกเฉินทางบก-น้ำ-อากาศ
วันเสาร์ที่ 23 กันยายน 2566
เขตสุขภาพที่ 11 บูรณาการภาคีเครือข่าย ซ้อมแผนลําเลียงผู้ป่วยฉุกเฉินทางบก-น้ํา-อากาศ
เขตสุขภาพที่ 11 บูรณาการภาคีเครือข่าย ร่วมฝึกซ้อมแผนลําเลียงผู้ป่วยฉุกเฉินทั้งทางบก-น้ํา-อากาศ ในพื้นที่เกาะสมุย เกาะพะงัน และเกาะเต่า รองรับสาธารณภัยอย่างเป็นระบบ สร้างความปลอดภัยและความมั่นใจให้กับนักท่องเที่ยวและประชาชนในพื้นที่
นายแพทย์กิตติศักดิ์ อักษรวงศ์ ผู้ตรวจราชการกระทรวงสาธารณสุข เขตสุขภาพที่ 11 เปิดเผยว่า กลุ่มจังหวัดภาคใต้ได้กําหนดยุทธศาสตร์ที่มุ่งเน้นการพัฒนาแหล่งท่องเที่ยวทางทะเลให้มีคุณภาพระดับนานาชาติ พร้อมกับเพิ่มประสิทธิภาพระบบการจัดการเมื่อเกิดอุบัติเหตุ ดูแลความปลอดภัยและสุขภาพอนามัยของนักท่องเที่ยว เพื่อตอบสนองนโยบายรัฐบาลในการสร้างความเข้มแข็งและยั่งยืนให้กับเศรษฐกิจภายในประเทศสร้างจุดแข็งและเพิ่มมูลค่าสินค้าเพื่อแข่งขันในเวทีโลก เขตสุขภาพที่ 11 จึงได้กําหนดแผนปฏิบัติการสร้างความปลอดภัยและการจัดการเมื่อเกิดภัยในพื้นที่ทางทะเล โดยบูรณาการด้านการแพทย์ฉุกเฉินทางบก น้ํา อากาศ ร่วมกับหน่วยงานภาคีเครือข่ายในพื้นที่ เตรียมความพร้อมรองรับสาธารณภัยอย่างเป็นระบบ ให้ผู้ป่วยฉุกเฉินได้รับการดูแลรักษาที่รวดเร็วที่มีประสิทธิภาพและไร้รอยต่อ เพื่อสร้างความเชื่อมั่นให้กับนักท่องเที่ยวและประชาชนในพื้นที่ช่วยเสริมศักยภาพด้านอุตสาหกรรมการท่องเที่ยวให้กับกลุ่มจังหวัดอันดามัน-อ่าวไทย ด้วย
นายแพทย์กิตติศักดิ์ กล่าวต่อว่า ล่าสุดได้จัดการซ้อมแผนสถานการณ์สมมติลําเลียงผู้ป่วยฉุกเฉิน พื้นที่เกาะสมุย เกาะพะงัน และเกาะเต่า เมื่อวันที่ 3-5 กันยายนที่ผ่านมารวมระยะเวลา 3 วัน 3 รูปแบบ โดยวันแรกเป็นการฝึกซ้อมแผนบูรณาการการเคลื่อนย้ายผู้ป่วยภาวะฉุกเฉิน (บก น้ํา อากาศ) แบบ Tabletop Exercise วันที่สอง เป็นการฝึกแบบสถานการณ์จําลองกึ่งเสมือนจริง และวันสุดท้าย เป็นการฝึกซ้อมแบบสถานการณ์จําลอง โดยได้รับความร่วมมือจากเครือข่ายทั้งภาครัฐและเอกชนเข้าร่วมการฝึกซ้อมกว่า 20 หน่วยงาน มีผู้เข้าร่วมการซ้อมประมาณ 400 คน พื้นที่การฝึก ได้แก่ สนามเฮลิคอปเตอร์ชั่วคราว ท่าเทียบเรือเกาะเต่า สนามเฮลิคอปเตอร์ สถานีเรือเกาะสมุย สนามเฮลิคอปเตอร์ชั่วคราว อําเภอเกาะพะงัน มณฑลทหารบกที่ 45 (มทบ.45) ค่ายวชิราวุธ และอากาศยาน Lakota 72 (ฮ.ท.72) ส่วนการซ้อมแผนสถานการณ์สมมติลําเลียงผู้ป่วยฉุกเฉินพื้นที่เกาะเต่าได้รับความร่วมมือจากหน่วยงานภาคีเครือข่าย อาทิ ศูนย์อํานวยการรักษาผลประโยชน์ของชาติทางทะเล ภาค 2 (ศรชล.ภาค2) กองทัพภาคที่ 4 คณะผู้วิจัย นําทีมโดยผู้อํานวยการโรงพยาบาลสงขลานครินทร์ เวชวิวัฒน์ และภาคีเครือข่ายตําบลเกาะเต่า เป็นต้น โดยหลังเสร็จสิ้นการซ้อมแผนฯ ได้มีการประชุมระดมความคิดเห็นกับตัวแทนกลุ่มเป้าหมาย เพื่อทบทวนการปฏิบัติงาน นําข้อเสนอแนะไปพัฒนางานระบบบริการการแพทย์ฉุกเฉินให้มีประสิทธิภาพยิ่งขึ้นด้วย
***************************************** 23 กันยายน 2566
รัฐบาลไทย-ข่าวทำเนียบรัฐบาล-“หมอชลน่าน” เผย เมืองน่าน พร้อมพัฒนาตามนโยบายเป็นเมืองสุขภาพดีแห่งแรกของไทยและแห่งใหม่ของโลก
วันเสาร์ที่ 23 กันยายน 2566
“หมอชลน่าน” เผย เมืองน่าน พร้อมพัฒนาตามนโยบายเป็นเมืองสุขภาพดีแห่งแรกของไทยและแห่งใหม่ของโลก
รัฐมนตรีว่าการกระทรวงสาธารณสุข เผย จังหวัดน่าน มีความพร้อมพัฒนาตามนโยบายทุกด้าน ทั้งการสนองงานโครงการพระราชดําริฯ ยกระดับบริการสุขภาพ เชื่อมโยงเป็นเครือข่าย ประชาชนเข้ารับบริการได้ด้วยบัตรประชาชนใบเดียว เตรียมผลักดันเป็นเมืองสุขภาพดีแห่งแรกของไทย
รัฐมนตรีว่าการกระทรวงสาธารณสุข เผย จังหวัดน่าน มีความพร้อมพัฒนาตามนโยบายทุกด้าน ทั้งการสนองงานโครงการพระราชดําริฯ ยกระดับบริการสุขภาพ เชื่อมโยงเป็นเครือข่าย ประชาชนเข้ารับบริการได้ด้วยบัตรประชาชนใบเดียว เตรียมผลักดันเป็นเมืองสุขภาพดีแห่งแรกของไทยและแห่งใหม่ของโลก และเป็น “น่านโมเดล” ในการขับเคลื่อนมิติการดูแลสุขภาพ สังคม และเศรษฐกิจไปพร้อมกัน
วันนี้ (23 กันยายน 2566) นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วยนาวาอากาศตรี นายแพทย์พลเทพ สุนทโร เลขานุการรัฐมนตรีว่าการกระทรวงสาธารณสุข แพทย์หญิงนวลสกุล บํารุงพงษ์ คณะที่ปรึกษารัฐมนตรีว่าการกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข และคณะผู้บริหารกระทรวงสาธารณสุข ติดตามการดําเนินงานด้านการแพทย์และสาธารณสุขจังหวัดน่าน และเยี่ยมให้กําลังใจบุคลากร ที่ สํานักงานสาธารณสุขจังหวัดน่าน โรงพยาบาลน่าน และโรงพยาบาลเวียงสา จังหวัดน่าน
นายแพทย์ชลน่าน กล่าวว่า จังหวัดน่านเป็นจังหวัดขนาดเล็ก มีประชากร 4.7 แสนคน แต่มีความพร้อมที่จะขับเคลื่อนงานตามนโยบายของกระทรวงสาธารณสุขที่ประกาศเดินหน้าในปี 2567 ในทุกด้าน ตั้งแต่การสนองงานโครงการพระราชดําริฯ/เฉลิมพระเกียรติและที่เกี่ยวเนื่องกับพระบรมวงศานุวงศ์ โดยมีโรงพยาบาลสมเด็จพระยุพราช โรงพยาบาลเฉลิมพระเกียรติ สถานีอนามัยเฉลิมพระเกียรติ และสุขศาลาพระราชทาน ร่วมกันดําเนินการ มีแผนในการพัฒนาโรงพยาบาลแม่ข่าย ได้แก่ โซนเหนือ 5 อําเภอ มีโรงพยาบาลสมเด็จพระยุพราชปัว เป็นแม่ข่าย จะเพิ่มศักยภาพห้องผ่าตัด ไอซียู ห้องฉุกเฉินคุณภาพ การวินิฉัยด้วย CT/MRI, โซนกลาง 7 อําเภอ โรงพยาบาลน่าน เป็นแม่ข่าย จะยกระดับเป็นศูนย์ความเลิศด้านหัวใจครบวงจร มะเร็งครบวงจร และโซนใต้ 3 อําเภอ โรงพยาบาลเวียงสา เป็นแม่ข่าย จะเพิ่มศักยภาพบริการสาขาหลัก ปฐมภูมิ ทันตกรรม ไอซียู ไตเทียม วินิจฉัยด้วย CT นอกจากนี้ ยังมีนโยบาย “คนน่านทุกสิทธิ์รักษาทุกที่” ประชาชนสามารถเข้ารับบริการได้ด้วยบัตรประชาชนเพียงใบเดียว พร้อมทั้งจับคู่ใช้ทรัพยากรร่วมกันในการให้บริการ ได้แก่ โรงพยาบาลน่าน – ภูเพียง, โรงพยาบาลท่าวังผา – สองแคว และโรงพยาบาลนาน้อย - นาหมื่น ซึ่งสามารถเป็นต้นแบบเรื่อง one province one hospital และดิจิทัลสุขภาพได้อย่างดี
“นอกจากความพร้อมด้านระบบสุขภาพ จังหวัดน่านยังเป็นจุดหมายปลายทางของนักท่องเที่ยวจํานวนมาก เป็นเมืองที่เหมาะกับผู้สูงอายุมาพักผ่อนดูแลสุขภาพ จึงมีแนวคิดที่จะผลักดันให้เป็นเมืองสุขภาพดี หรือ blue zone ของประเทศไทยและเป็นแห่งใหม่ของโลก เป็น “น่านโมเดล” ในการขับเคลื่อนมิติการดูแลสุขภาพ สังคม และเศรษฐกิจไปพร้อมกัน“ นายแพทย์ชลน่านกล่าว
***************************************** 23 กันยายน 2566
รัฐบาลไทย-ข่าวทำเนียบรัฐบาล-ร้อยเอก ธรรมนัส ติดตามการดำเนินงานของด่านตรวจพืชท่าเรือคลองใหญ่ ด่านกักกันสัตว์ตราด
วันเสาร์ที่ 23 กันยายน 2566
ร้อยเอก ธรรมนัส ติดตามการดําเนินงานของด่านตรวจพืชท่าเรือคลองใหญ่ ด่านกักกันสัตว์ตราด
ร้อยเอก ธรรมนัส ติดตามการดําเนินงานของด่านตรวจพืชท่าเรือคลองใหญ่ ด่านกักกันสัตว์ตราด ด่านตรวจประมงตราด พร้อมสั่งการให้ทํางานอย่างจริงจัง เพื่อป้องกันและปราบปรามการลักลอบนําเข้าสินค้าผิดกฎหมาย
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ รับฟังบรรยายสรุปผลการดําเนินงานของด่านตรวจพืชท่าเรือคลองใหญ่ ด่านกักกันสัตว์ตราด ด่านตรวจประมงตราด ณ ห้องประชุม ชั้น 2 ที่ว่าการอําเภอคลองใหญ่ ซึ่งด่านดังกล่าว มีภารกิจหน้าที่และความรับผิดชอบในการตรวจสอบการนําเข้า-ส่งออกมาในประเทศ ให้บริการออกใบอนุญาต หนังสืออนุญาต ใบรับรอง และควบคุมความเสี่ยงการเกิดโรคระบาดพืช ปศุสัตว์ และประมง
ทั้งนี้ ด่านตรวจพืชท่าเรือคลองใหญ่ (ตรวจพืช) มีการนําเข้าสินค้าพืช 2 ชนิด ได้แก่ หวาย และไม้แปรรูป รวมปริมาณ 669.05 ตัน คิดเป็นมูลค่า 4,104,135.73 บาท และมีการส่งออกสินค้าพืช 3 ชนิด มีใบรับรองสุขอนามัยพืช จํานวน 1,579 ฉบับ คิดเป็นมูลค่า 2,136,000 บาท
ด่านตรวจประมงตราด (ตรวจประมง) มีการนําเข้าสัตว์น้ํา ปี 2566 รวมทั้งหมด 16,310.35 ตัน คิดเป็นมูลค่า 348.66 ล้านบาท สินค้าที่นําเข้ามากที่สุด ได้แก่ ปลากะตัก จํานวน 6,716.50 ตัน มูลค่า 78.81 ล้านบาท รองลงมา คือ ปลาเป็ด จํานวน 3,139 ตัน คิดเป็นมูลค่า 22.31 ล้านบาท โดยมีการส่งออกสัตว์น้ํา ปี 2566 รวมทั้งหมด จํานวน 9,438.55 ตัน คิดเป็นมูลค่า 469.31 ล้านบาท สินค้าส่งออกที่สําคัญ ได้แก่ ปลาชนิดอื่น ๆ และหอยนางรม
ด่านกักกันสัตว์ตราด (ตรวจปศุสัตว์) มีสินค้าปศุสัตว์ส่งออก จํานวน 11 ชนิด ประกอบด้วย สุกร จํานวน 296 ตัว และสินค้าปศุสัตว์แปรรูปและอื่น ๆ จํานวน 260.31 ตัน คิดเป็น มูลค่า 48,469,339 บาท
ในโอกาสนี้ รัฐมนตรีว่าการกระทรวงเกษตรและสหกรณ์ยังได้ลงพื้นที่พบปะประชาชนและตรวจเยี่ยมการดําเนินงานของด่านชายแดนถาวรบ้านหาดเล็ก ณ ต.หาดเล็ก อ.คลองใหญ่ จ.ตราด โดยได้จะหารือร่วมกับรัฐมนตรีว่าการกระทรวงหมาดไทย ในการปรับปรุงถนนให้มีความสะดวกในการผ่านด่านชายแดน เพื่อเพิ่มมูลค่าการค้าและการท่องเที่ยวระหว่างไทยและกัมพูชาให้เพิ่มมากขึ้นด้วย
รัฐบาลไทย-ข่าวทำเนียบรัฐบาล-นายกฯ พบหารือตลาดหลักทรัพย์นิวยอร์ก ย้ำนโยบายทางเศรษฐกิจของรัฐบาล พร้อมสนับสนุนเอกชนไทยเข้าถึงแหล่งเงินทุน
วันศุกร์ที่ 22 กันยายน 2566
22/09/2566
นายกฯ พบหารือตลาดหลักทรัพย์นิวยอร์ก ย้ํานโยบายทางเศรษฐกิจของรัฐบาล พร้อมสนับสนุนเอกชนไทยเข้าถึงแหล่งเงินทุน
แสวงหาโอกาสและใช้ประโยชน์จากศักยภาพของไทย เพิ่มความน่าสนใจให้ภูมิภาค
วันนี้ (22 กันยายน 2566) เวลา 08.30 น. ตามเวลาท้องถิ่นสหรัฐฯ ณ ตลาดหลักทรัพย์นิวยอร์ก (NewYork Stock Exchange: NYSE) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับนายจอห์น ทัตเทิล (Mr. John Tuttle) รองประธานกรรมการตลาดหลักทรัพย์นิวยอร์ก ภายหลังเสร็จสิ้น นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวขอบคุณตลาดหลักทรัพย์นิวยอร์ก (NYSE) ถือเป็นสถานที่ซึ่งเป็นหัวใจสําคัญของเศรษฐกิจโลก ยืนยันประเทศไทยพร้อมร่วมมือกับนานาประเทศ พร้อมดําเนินความร่วมมือด้านธุรกิจ (Open for business)
รองประธานฯ ชื่นชมนโยบาย และเสถียรภาพของประเทศ และนักธุรกิจไทย เชื่อมั่นภายใต้การทํางานของนายกรัฐมนตรีและรัฐบาลไทย
ทั้งสองฝ่ายเชื่อมั่นว่าตลาดทุน ตลาดการเงินสหรัฐฯ จะเป็นโอกาสให้คนไทยและธุรกิจไทยที่มีศักยภาพ ซึ่งนายกรัฐมนตรีพร้อมทํางาน ผลักดันธุรกิจไทยที่มีศักยภาพ เพิ่มโอกาสให้เข้าถึงตลาดเงินทุน และขยายธุรกิจได้
พร้อมกันนี้ รองประธานกรรมการฯ กล่าวว่า เอเชียตะวันออกเฉียงใต้เป็นภูมิภาคที่น่าสนใจในตอนนี้ ประกอบกับรัฐบาลไทยเพิ่งจะจัดตั้งได้อย่างมีเสถียรภาพ ทําให้ประเทศไทยน่าสนใจมากยิ่งขึ้น และ ชื่นชมหลายๆ บริษัทไทย ที่ให้ความสําคัญกับการดําเนินธุรกิจอย่างสร้างสรรค์ ทั้งการพัฒนาอย่างยั่งยืน และมีมุมมองที่เกี่ยวข้องกับตลาดการเงินสีเขียว
และในตอนท้ายก่อนเดินทางออกจาก NYSE ในช่วงเวลา 9.29 น. นายกรัฐมนตรีได้ กดปุ่มทําการซื้อขาย (Opening Bell)
รัฐบาลไทย-ข่าวทำเนียบรัฐบาล-รมว.ธรรมนัสฯ ปล่อยพันธุ์สัตว์น้ำทะเล จำนวน 300,000 ตัว
วันเสาร์ที่ 23 กันยายน 2566
รมว.ธรรมนัสฯ ปล่อยพันธุ์สัตว์น้ําทะเล จํานวน 300,000 ตัว
รมว.ธรรมนัสฯ ปล่อยพันธุ์สัตว์น้ําทะเล จํานวน 300,000 ตัว
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ปล่อยพันธุ์สัตว์น้ําทะเล ตามนโยบายของนายกรัฐมนตรี จํานวน 300,000 ตัว ได้แก่ กุ้งกุลาดํา และปลากะพงขาว เพื่อเป็นการปลุกจิตสํานึกให้ชาวบ้านและเกษตรกรมีความรักในทรัพยากรสัตว์น้ํา และเพื่อให้ทรัพยากรสัตว์น้ํามีอยู่จนถึงรุ่นลูกรุ่นหลาน ณ ท่าเทียบเรืออเนกประสงค์คลองใหญ่ ต.คลองใหญ่ อ.คลองใหญ่ จ.ตราด
รัฐบาลไทย-ข่าวทำเนียบรัฐบาล-กลับมาอีกครั้ง!!  IM JAPAN รับสมัครชายไทยฝึกงานญี่ปุ่น ครบ 3 ปี รับเงินกลับบ้านเพิ่ม 1.4 แสนบาท
วันเสาร์ที่ 23 กันยายน 2566
23/09/2566
กลับมาอีกครั้ง!!  IM JAPAN รับสมัครชายไทยฝึกงานญี่ปุ่น ครบ 3 ปี รับเงินกลับบ้านเพิ่ม 1.4 แสนบาท
กรมการจัดหางาน เปิดรับสมัครคัดเลือกผู้ฝึกงานเทคนิคในประเทศญี่ปุ่น ประเภทงานอุตสาหกรรมการผลิตและก่อสร้าง ผ่านองค์กร IM Japan ปี 2566 ครั้งที่ 6 สมัครทางออนไลน์ ฟรี! ไม่มีค่าใช้จ่าย ตั้งแต่บัดนี้ - 29 กันยายน 2566 ไม่เว้นวันหยุดราชการ
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางาน ประกาศรับสมัครคัดเลือกผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2566 ครั้งที่ 6 (เพศชาย) ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรมการผลิตและก่อสร้าง ระหว่างวันที่ 18 - 29 กันยายน 2566 โดยองค์กร IM Japan จะรับผิดชอบค่าตั๋วเครื่องบินไป-กลับ เมื่อฝึกปฏิบัติงานครบ 3 ปี และผู้ที่ผ่านการคัดเลือกเป็นผู้ฝึกปฏิบัติงานเทคนิคฯ เดือนแรกจะได้รับเบี้ยเลี้ยง 80,000 เยน หรือประมาณ 19,509 บาท ค่าที่พัก ค่าน้ํา-ค่าไฟ ฟรี เดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่น และเมื่อฝึกครบตามกําหนด จะได้รับประกาศนียบัตรรับรองการฝึกงาน และเงินสนับสนุนการประกอบอาชีพจํานวน 600,000 เยน หรือประมาณ 146,317 บาท (อัตราแลกเปลี่ยน ณ วันที่ 20 กันยายน 2566)
นายไพโรจน์ กล่าวว่า การฝึกงานเทคนิคในประเทศญี่ปุ่น ผ่านองค์กร IM Japan มีระยะเวลาฝึกปฏิบัติงานฯ สูงสุด 3 ปี (36 เดือน) ในประเภทอุตสาหกรรมการผลิตและก่อสร้าง อาทิ งานหล่อแบบ งานกลึงโลหะ งานปั๊มขึ้นรูปโลหะ งานแปรรูปเหล็ก งานชุบโลหะ งานประกอบชิ้นส่วนอิเล็กทรอนิกส์ งานบํารุงรักษาเครื่องจัก งานแปรรูปอาหาร งานนั่งร้าน งานก่อสร้างโครงเหล็ก งานทําระบบกันซึม งานเดินท่อ เป็นต้น โดยจะมีการสอบคัดเลือก ณ ศูนย์สอบกรุงเทพมหานคร ด้วยวิธีทดสอบสมรรถภาพร่างกาย และสอบความรู้ความสามารถด้านภาษาญี่ปุ่น ผู้ที่สนใจสามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน โดยสามารถศึกษาวิธีการสมัคร คุณสมบัติผู้สมัครและเอกสารที่เกี่ยวข้อง ที่เมนูข่าวประกาศรับสมัคร หัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่นฯ
“ท่าน รมว. พิพัฒน์ กําหนดเป้าหมายจัดส่งแรงงานไทยไปทํางานต่างประเทศด้วยวิธีถูกกฎหมาย กว่า 100,000 คน ภายในปี 2567 เนื่องจากต้องการผลักดันแรงงานไทยไปทํางานต่างประเทศ โดยมุ่งเน้นขยายตลาดใหม่ๆ เพื่อสร้างโอกาสในการทํางาน ประสบการณ์ที่หลากหลาย สามารถนําเทคโนโลยีความรู้ที่ได้รับในต่างประเทศกลับมาต่อยอดการทํางาน พัฒนาตนเองให้มีคุณภาพชีวิตที่ดีขึ้น” อธิบดีกรมการจัดหางาน กล่าว
ทั้งนี้ กรมการจัดหางาน จะประกาศรายชื่อผู้มีสิทธิสอบ ในวันที่ 6 ตุลาคม 2566 ทางเว็บไซต์ของกรมการจัดหางาน doe.go.th/prd หรือเว็บไซต์กองบริหารแรงงานไทยไปต่างประเทศ doe.go.th/overseas และ facebook : IMthailand หากต้องการสอบถามรายละเอียดเพิ่มเติม ติดต่อที่ กองบริหารแรงงานไทยไปต่างประเทศ กรมการจัดหางาน โทร. 0 2245 9428 หรือสายด่วนกรมการจัดหางาน โทร. 1506 กด 2
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงวัฒนธรรมเป็นประธานพิธีงานวันคล้ายวันสถาปนากรมส่งเสริมวัฒนธรรม ครบรอบ ปีที่ 13 และงาน KM DAY @DCP 2023
วันเสาร์ที่ 23 กันยายน 2566
​รัฐมนตรีว่าการกระทรวงวัฒนธรรมเป็นประธานพิธีงานวันคล้ายวันสถาปนากรมส่งเสริมวัฒนธรรม ครบรอบ ปีที่ 13 และงาน KM DAY @DCP 2023
​รัฐมนตรีว่าการกระทรวงวัฒนธรรมเป็นประธานพิธีงานวันคล้ายวันสถาปนากรมส่งเสริมวัฒนธรรม ครบรอบ ปีที่ 13 และงาน KM DAY @DCP 2023
รัฐมนตรีว่าการกระทรวงวัฒนธรรมเป็นประธานพิธีงานวันคล้ายวันสถาปนากรมส่งเสริมวัฒนธรรม ครบรอบ ปีที่ 13 และงาน KM DAY @DCP 2023
วันที่ 22 กันยายน 2566 นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เป็นประธานพิธีงานวันคล้ายวันสถาปนากรมส่งเสริมวัฒนธรรม ครบรอบ ปีที่ 13 และงาน KM DAY @DCP 2023 โดยมี นางยุพา ทวีวัฒนะกิจบวร ปลัดกระทรวงวัฒนธรรม นางสาวเพ็ญพิสุทธิ์ จินตโสภณ เลขานุการรัฐมนตรีว่าการกระทรวงวัฒนธรรม คณะทํางานของรัฐมนตรีว่าการกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม ผู้บริหารกระทรวงวัฒนธรรม แขกผู้เกียรติ และผู้แทนจากหน่วยงานที่เกี่ยวข้องเข้าร่วม ณ หอประชุมเล็ก ศูนย์วัฒนธรรมแห่งประเทศไทย กรุงเทพฯ
ทั้งนี้ เพื่อรําลึกถึงคุณูปการของบุคคลที่ทําคุณประโยชน์ต่อ กรมส่งเสริมวัฒนธรรม ทั้งในอดีตและปัจจุบัน โดยจัดพิธีบําเพ็ญกุศลอุทิศแด่บุพการีชน พร้อมทั้งพิธีเจริญพระพุทธมนต์ เพื่อความเป็นสิริมงคลแก่ผู้เข้าร่วมพิธี
รัฐบาลไทย-ข่าวทำเนียบรัฐบาล-นายเศรษฐา ทวีสิน นายกรัฐมนตรี ให้สัมภาษณ์สื่อมวลชนไทย ณ นครนิวยอร์ก สหรัฐอเมริกา / 22 กันยายน 2566
วันเสาร์ที่ 23 กันยายน 2566
23/09/2566
นายเศรษฐา ทวีสิน นายกรัฐมนตรี ให้สัมภาษณ์สื่อมวลชนไทย ณ นครนิวยอร์ก สหรัฐอเมริกา / 22 กันยายน 2566
นายเศรษฐา ทวีสิน นายกรัฐมนตรี ให้สัมภาษณ์สื่อมวลชนไทย ณ นครนิวยอร์ก สหรัฐอเมริกา / 22 กันยายน 2566
วันนี้ (22 กันยายน 2566) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงภาพรวมการเดินทางเข้าร่วมการประชุมสมัชชาสหประชาชาติ สมัยสามัญ ครั้งที่78ครั้งแรกของนายกรัฐมนตรีและรัฐบาลว่ามีภารกิจที่หลากหลาย รวมถึงคณะที่ร่วมเดินทางมาด้วย ทั้งรองนายกรัฐมนตรีและ รัฐมนตรีว่าการกระทรวงการต่างประเทศ รัฐมนตรีช่วยว่าการกระทรวงการต่างประเทศ โดยมีการโอกาสขึ้นพูดในหลายเวที เช่น ประเด็นโลกร้อน สันติภาพ อากาศบริสุทธิ์ ความมั่นคงทางอาหาร ปรัชญาของเศรษฐกิจพอเพียง อารยะเกษตร และยังได้พบปะพูดคุยกับผู้นําหลายประเทศ อาทิ นายกรัฐมนตรีมาเลเซีย ที่ได้มีการหารือเรื่องความมั่นคงชายแดน สนับสนุนให้มีการค้าสูงขึ้น
สําหรับบทบาทของไทยในเวทีสหประชาชาติ ซึ่งถือเป็นไฮไลท์ในครั้งนี้ โดยกล่าวถึงปัญหาของโลกจากอากาศร้อนที่ปัจจุบันเป็นโลกเดือด ที่หลายประเทศยังfall behindในดัชนีชี้วัดต่าง ๆ ซึ่งเราต้องรวมพลังกัน ทั้งนี้ การประชุมก็มีเรื่องที่เห็นต่างกัน และเห็นตรงกัน ความมั่นคงทางอาหาร ที่โลกร้อน โลกเดือดทําให้เกิดปัญหาความมั่นคงทางอาหาร โดยประเทศไทยเป็นประเทศเกษตรกรรม มีความมั่นคงทางอาหารสูง ซึ่งสถานการณ์ภัยแล้ง อากาศที่ผันผวน ทําให้ไทยต้องกลับมาดูในเรื่องนี้ว่าทําอะไรได้บ้าง ปรัชญาของเศรษฐกิจพอเพียง เพื่อดึงภาคการเกษตรในการใช้พื้นที่ให้เหมาะสม การเพาะปลูก การใช้หนองน้ําเลี้ยงปลา ซึ่งหลายอย่างสามารถนํามาปรับใช้ได้
นอกจากนี้ยังถือเป็นwake up callที่ให้รู้ว่ามีโรคระบาด ซึ่งทําให้สิทธิมนุษยชนขั้นพื้นฐานของมนุษย์ถูกจํากัด หรือได้รับการดูแลเยียวยาที่ไม่ทั่วถึง ประเทศไทยโชคดีที่มีระบบสาธารณสุขที่แข็งแกร่ง อย่างไรก็ตาม ปัจจุบันมีการเคลื่อนไหวของประชากรมาก การดูแลดียังไงก็ไม่เพียงพอ ถ้าประเทศอื่นไม่ดูแล ซึ่งสหประชาชาติควรเป็นเจ้าภาพ เพื่อให้แน่ใจว่าทุกประเทศมีระบบHealthcareที่ดีเหมือนประเทศไทย โดยประเทศไทยจะไม่หยุดยั้ง มีการยกระดับ30บาท รักษาทุกโรค เพื่อให้ประชาชนเข้าถึงระบบสาธารณสุข
ขณะที่ด้านสันติภาพที่ยั่งยืน เป็นเรื่องละเอียดอ่อนมาก ไทยมีความเชื่อในความสงบ ความเจริญที่ยั่งยืน โดยไม่ไปก้าวก่ายกิจการภายในของแต่ละประเทศ ปัจจุบันมีสถานการณ์ความไม่สงบ ไทยเป็นประเทศที่ไม่ใหญ่มาก แต่มีความภูมิใจในเอกราชที่เรามี สบายใจที่เราอยู่ในภูมิศาสตร์ที่เป็นที่ยอมรับของทุกประเทศ เป็นหน้าที่ผู้นําและรัฐบาลที่ดํารงไว้ซึ่งเอกราช เชื่อในสันติสุขและความเจริญที่ยั่งยืน รวมทั้งรัฐบาลยังคํานึงถึงการดูแลสิทธิมนุษยชน ซึ่งไม่ใช่แค่การดูแลภายในประเทศอย่างเดียว แต่ไทยเองมีประเทศเพื่อนบ้าน ต้องดูแลผู้อพยพ ผู้ที่ได้รับความเดือดร้อนด้วย
พร้อมกันนี้ นายกรัฐมนตรีได้กล่าวขอบคุณกระทรวงการต่างประเทศ สํานักงานคณะกรรมการส่งเสริมการลงทุน(BOI)ที่ช่วยดูแลนักธุรกิจให้มีโอกาสพบปะร่วมกัน เป็นจุดเริ่มต้นที่ดี ซึ่งตลอด4วัน ได้ทําหน้าที่ที่ถือเป็นก้าวแรกในการประกาศให้โลกรู้ว่า ไทยเปิดประเทศแล้ว พร้อมแล้วที่จะลงทุนข้ามชาติ ทั้งสองทาง ทุกคนยินดี และเข้าใจว่าถึงเวลาที่ต้องมีผู้นําและมีการค้าขายระหว่างกัน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยม และให้ข้อเสนอแนะในการทำงานแก่บุคลากรกรมพินิจและคุ้มครองเด็กและเยาวชน พร้อมทั้งให้กำลังใจ มอบอุปกรณ์กีฬา ขนม แก่เด็กและเยาวชนฯ
วันเสาร์ที่ 23 กันยายน 2566
23/09/2566
รัฐมนตรีว่าการกระทรวงยุติธรรม ตรวจเยี่ยม และให้ข้อเสนอแนะในการทํางานแก่บุคลากรกรมพินิจและคุ้มครองเด็กและเยาวชน พร้อมทั้งให้กําลังใจ มอบอุปกรณ์กีฬา ขนม แก่เด็กและเยาวชนฯ
รัฐมนตรีว่าการกระทรวงยุติธรรม ตรวจเยี่ยม และให้ข้อเสนอแนะในการทํางานแก่บุคลากรกรมพินิจและคุ้มครองเด็กและเยาวชน พร้อมทั้งให้กําลังใจ มอบอุปกรณ์กีฬา ขนม แก่เด็กและเยาวชนฯ
ในวันเสาร์ที่ ๒๓ กันยายน ๒๕๖๖ เวลา ๐๗.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม และคณะ ตรวจเยี่ยม ให้ข้อเสนอแนะในการทํางานแก่บุคลากรกรมพินิจและคุ้มครองเด็กและเยาวชน พร้อมทั้งให้กําลังใจ มอบอุปกรณ์กีฬา ขนม และรับประทานอาหารเช้าร่วมกับเด็กและเยาวชนในสถานที่ควบคุม ประกอบด้วย ศูนย์ฝึกและอบรมเด็กและเยาวชนชายบ้านกรุณา ศูนย์ฝึกและอบรมเด็กและเยาวชนจังหวัดสมุทรปราการ และสถานพินิจและคุ้มครองเด็กและเยาวชนจังหวัดสมุทรปราการ โดยมี พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน พร้อมด้วย นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน นายโกมล พรมเพ็ง รองอธิบดีกรมพินิจและคุ้มครองเด็กและเยาวชน นางนลินนาถ ไกรนรา รองอธิบดีกรมพินิจและคุ้มครองเด็กและเยาวชน ผู้อํานวยการศูนย์ฝึกและอบรมเด็กและเยาวชนชายบ้านกรุณา ผู้อํานวยการศูนย์ฝึกและอบรมเด็กและเยาวชนจังหวัดสมุทรปราการ และผู้อํานวยการสถานพินิจและคุ้มครองเด็กและเยาวชนจังหวัดสมุทรปราการ บุคลากรที่เกี่ยวข้อง และคณะกรรมการสงเคราะห์ฯ ให้การต้อนรับ
โดยรัฐมนตรีว่าการกระทรวงยุติธรรม ให้โอวาทกับเยาวชนความตอนหนึ่งว่า "อย่าเอาความผิดพลาดในชีวิตของตนเองมาทําให้เราท้อถอย ทุกคนยังมีโอกาส เพราะเราคืออนาคตของชาติ ที่จะต้องส่งเสริมและสนับสนุนให้เรามีการศึกษา มีอาชีพ และพร้อมกลับไปสู่สังคม"
โอกาสนี้รัฐมนตรีฯ ได้ชื่นชมการดําเนินงานของกรมพินิจฯ ที่ดําเนินงานได้อย่างครอบคลุมในทุกมิติ พร้อมเน้นย้ําถึงเรื่องวิธีการแก้ไขบําบัดฟื้นฟูเด็กและเยาวชนในกลุ่มที่เกี่ยวข้องกับยาเสพติด และการประสานความร่วมมือกับภาคีเครือข่ายทั้งภาครัฐและภาคประชาสังคมในการหาแนวทางสําหรับการสร้างโอกาสให้เด็กและเยาวชนเพื่อต่อยอดและพัฒนาศักยภาพของตนเอง นําไปสู่การมีอาชีพที่มั่นคง และเป็นพลเมืองที่สําคัญของประเทศชาติต่อไป